
	Comisia pentru Buget,

Finanţe şi Bănci
	
	București, 29 iunie 2020 

Nr. 4c-2/592
PLx.350/2020



BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege pentru aprobarea Ordonanţei de urgenţă a Guvernului nr.67/2020 privind modificarea unor acte normative şi prelungirea unor termene, trimis cu adresa nr. PLx 350 din 10 iunie 2020, Camera Deputaților fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Sorin LAZĂR
Parlamentul  României

RAPORT
asupra proiectului de Lege pentru aprobarea Ordonanţei de urgenţă a Guvernului nr.67/2020 privind modificarea unor acte normative 
şi prelungirea unor termene
În conformitate cu prevederile art. 94 și 115 din Regulamentul Camerei Deputaților, republicat, Comisia pentru buget, finanțe și bănci a fost sesizată, prin adresa nr. PLx 350 din 10 iunie 2020, spre dezbatere pe fond, în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.67/2020 privind modificarea unor acte normative şi prelungirea unor termene.
Potrivit prevederilor art. 75 din Constituţia României, republicată şi ale art.91 din Regulamentul Camerei Deputaţilor, republicat, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din data de 3 iunie 2020.

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru apărare, ordine publică şi siguranţă naţională,  Comisiei pentru sănătate şi familie și Comisiei pentru industrii şi servicii.
Proiectul de Lege supus dezbaterii are ca obiect de reglementare modificarea art.3 din Ordonanţa de urgenţă a Guvernului nr.33/2020 privind unele măsuri fiscale şi modificarea unor acte normative, precum şi modificarea lit. a) a art.6 din Ordonanţa de urgenţă a Guvernului nr.37/2020 privind acordarea unor facilităţi pentru creditele acordate de instituţii de credit şi instituţii financiare nebancare anumitor categorii de debitori. Ambele acte normative reglementează aspecte privind modalitatea de emitere şi utilizare a certificatelor pentru situaţii de urgenţă, iar modificarea propusă constă în acceptarea ca justificarea privind diminuarea veniturilor sau a încasărilor cu minimum 25% în luna martie 2020 să fie valabilă şi pentru luna aprilie 2020, prin raportare la media lunilor ianuarie şi februarie 2020. Totodată, este vizată şi prelungirea valabilităţii documentelor emise pe perioada stării de urgenţă până la împlinirea termenului de 12 luni de la data emiterii, în baza art.10 din Ordonanţa militară nr.4/2020, de către Centrul de Cercetări Ştiinţifice Medico-Militare, Centrul de Cercetare Ştiinţifică pentru Apărare CBRN1 şi ecologie, Agenţia de Cercetare pentru Tehnică şi Tehnologii Militare şi Institutul Naţional de Cercetare Dezvoltare Medico-Militară „Cantacuzino”, pentru avizarea/autorizarea materialelor, componentelor, echipamentelor şi dispozitivelor medicale necesare prevenirii, combaterii, răspândirii, precum şi pentru tratamentul infecţiei cu virusul SARS-CoV-2, respectiv a biocidelor.
În conformitate cu prevederile art. 61 din Regulamentul Camerei Deputaților, republicat, membrii Comisiei pentru buget, finanţe şi bănci au examinat proiectul de Lege menționat mai sus, în ședința online, din data de 29 iunie 2020.    
La lucrările Comisiei online, și-au înregistrat prezența un număr de 27 deputați, din totalul de 27 de membri.
La dezbaterea online a proiectului de Lege a participat, în calitate de invitat din partea Ministerului Economiei, domnul Darius Georgel Vodă.
În urma examinării proiectului de Lege, deputații prezenți la lucrările online au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege pentru aprobarea Ordonanţei de urgenţă a Guvernului nr.67/2020 privind modificarea unor acte normative şi prelungirea unor termene, cu amendamentele admise prezentate în Anexă.
 În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu,
Giorgiana Ene

Consilier,

Simina Alexandra Mocanu

Anexa nr. 1

AMENDAMENTE ADMISE

În urma examinării, Comisia propune adoptarea proiectului de lege cu următoarele amendamente:

	Nr. crt.
	Text OUG nr. 67/2020
	Forma adoptată de Senat
	Text amendamente propuse

(autorul amendamentelor)
	Motivarea amendamentelor propuse

	1. 1


	
	LEGE

pentru aprobarea Ordonanței de urgență a Guvernului nr.67/2020 privind modificarea unor acte normative și prelungirea unor termene
	Nemodificat

	

	2. 
	
	Articol unic. - Se aprobă Ordonanța de urgență a Guvernului nr.67 din 7 mai 2020 privind modificarea unor acte normative și prelungirea unor termene, publicată în Monitorul Oficial al României, Partea I, nr.382 din 12 mai 2020.
	Articol unic. - Se aprobă Ordonanța de urgență a Guvernului nr.67 din 7 mai 2020 privind modificarea unor acte normative și prelungirea unor termene, publicată în Monitorul Oficial al României, Partea I, nr.382 din 12 mai 2020, cu următoarele modificări și completari:
	

	3. 
	Art. I - Articolul 3 din Ordonanţa de urgenţă a Guvernului nr. 33/2020 privind unele măsuri fiscale şi modificarea unor acte normative, publicată în Monitorul Oficial al României, Partea I, nr. 260 din 30 martie 2020, cu modificările ulterioare, se modifică şi va avea următorul cuprins:
"Art. 3 - Prin certificatul pentru situaţii de urgenţă, emis potrivit metodologiei aprobate prin ordin al ministrului economiei, energiei şi mediului de afaceri, se constată, în baza declaraţiilor pe propria răspundere, diminuarea veniturilor sau a încasărilor cu minimum 25% în luna martie sau aprilie 2020 prin raportare la media lunilor ianuarie şi februarie 2020 sau întreruperea parţială sau totală a activităţii ca efect al deciziilor emise de autorităţile publice competente pe perioada stării de urgenţă decretate."
	
	Articolul I se modifică și va avea următorul cuprins:
Art. I - Articolul 3 din Ordonanţa de urgenţă a Guvernului nr. 33/2020 privind unele măsuri fiscale şi modificarea unor acte normative, publicată în Monitorul Oficial al României, Partea I, nr. 260 din 30 martie 2020, cu modificările ulterioare, se modifică şi va avea următorul cuprins:

"Art. 3 - Prin certificatul pentru situaţii de urgenţă, emis potrivit metodologiei aprobate prin ordin al ministrului economiei, energiei şi mediului de afaceri, se constată, în baza declaraţiilor pe propria răspundere, diminuarea veniturilor sau a încasărilor cu minimum 25% în luna martie și/sau aprilie 2020 prin raportare la media lunilor ianuarie şi februarie 2020 sau întreruperea parţială sau totală a activităţii ca efect al deciziilor emise de autorităţile publice competente pe perioada stării de urgenţă decretate."
Autor: Comisia pentru industrii și servicii
	

	4. 
	Art. II - La articolul 6 din Ordonanţa de urgenţă a Guvernului nr. 37/2020 privind acordarea unor facilităţi pentru creditele acordate de instituţii de credit şi instituţii financiare nebancare anumitor categorii de debitori, publicată în Monitorul Oficial al României, Partea I, nr. 261 din 30 martie 2020, litera a) se modifică şi va avea următorul cuprins:

"a) întrerup activitatea total sau parţial ca efect al deciziilor emise de autorităţile publice competente potrivit legii, pe perioada stării de urgenţă decretate, şi deţin certificatul de situaţii de urgenţă emis de Ministerul Economiei, Energiei şi Mediului de Afaceri sau deţin certificatul pentru situaţii de urgenţă emis de Ministerul Economiei, Energiei şi Mediului de Afaceri, prin care se constată, în baza declaraţiilor pe propria răspundere a debitorilor, diminuarea veniturilor sau a încasărilor cu minimum 25% în luna martie sau aprilie 2020 prin raportare la media lunilor ianuarie şi februarie 2020 sau întreruperea parţială sau totală a activităţii ca efect al deciziilor emise de autorităţile publice competente pe perioada stării de urgenţă decretate;"
	
	Articolul II se modifică și va avea următorul cuprins:
Art. II - La articolul 6 din Ordonanţa de urgenţă a Guvernului nr. 37/2020 privind acordarea unor facilităţi pentru creditele acordate de instituţii de credit şi instituţii financiare nebancare anumitor categorii de debitori, publicată în Monitorul Oficial al României, Partea I, nr. 261 din 30 martie 2020, litera a) se modifică şi va avea următorul cuprins:

"a) întrerup activitatea total sau parţial ca efect al deciziilor emise de autorităţile publice competente potrivit legii, pe perioada stării de urgenţă decretate, şi deţin certificatul de situaţii de urgenţă emis de Ministerul Economiei, Energiei şi Mediului de Afaceri sau deţin certificatul pentru situaţii de urgenţă emis de Ministerul Economiei, Energiei şi Mediului de Afaceri, prin care se constată, în baza declaraţiilor pe propria răspundere a debitorilor, diminuarea veniturilor sau a încasărilor cu minimum 25% în luna martie și/sau aprilie 2020 prin raportare la media lunilor ianuarie şi februarie 2020 sau întreruperea parţială sau totală a activităţii ca efect al deciziilor emise de autorităţile publice competente pe perioada stării de urgenţă decretate;"
Autor: Comisia pentru industrii și servicii

	

	5. 
	Art. III - Documentele emise pe perioada stării de urgenţă, în baza dispoziţiilor art. 10 din Ordonanţa militară nr. 4/2020 privind măsuri de prevenire a răspândirii COVID-19, cu modificările ulterioare, de către Centrul de Cercetări Ştiinţifice Medico-Militare, Centrul de Cercetare Ştiinţifică pentru Apărare CBRN şi Ecologie, Agenţia de Cercetare pentru Tehnică şi Tehnologii Militare şi Institutul Naţional de Cercetare Dezvoltare Medico-Militară "Cantacuzino", la solicitarea operatorilor economici, pentru avizarea/autorizarea materialelor, componentelor, echipamentelor şi dispozitivelor medicale necesare pentru prevenirea şi combaterea răspândirii, precum şi pentru tratamentul infecţiei cu virusul SARS-CoV-2, respectiv a biocidelor, sunt valabile douăsprezece luni de la data emiterii.
	
	Nemodificat
	

	6. 
	
	
	După articolul III se introduce un articol nou, articolul IV cu următorul cuprins:

Art. IV – La articolul 25 din Legea-Cadru nr. 153 din 28 iunie 2017 privind salarizarea personalului plătit din fonduri publice după alin.(2) se introduce un nou alineat, alin.(21), cu următorul cuprins:

(21) Prin derogare de la alin.(1) și (2), începând cu data de 1 iulie 2020 și până la data declarării de către Organizația Mondială a Sănătății a încetării pandemiei Covid-19, pentru personalul de specialitate medico-sanitar și auxiliar sanitar, inclusiv personalul de specialitate din structurile paraclinice medico-sanitare și personalul paramedical, implicat direct în transportul, echiparea, evaluarea, diagnosticarea și tratamentul pacienților diagnosticați cu COVID-19, suma sporurilor, compensațiilor, adaosurilor, primelor, premiilor și indemnizațiilor acordate cumulat pe total buget pentru fiecare ordonator de credite nu poate depăși 35% din suma salariilor de bază, a indemnizațiilor de încadrare și a indemnizațiilor lunare, după caz.

Autori:

Florin-Claudiu ROMAN – deputat PNL

Alfred - Robert SIMONIS – deputat PSD

	Forma actuală a alin.(1) și (2) ale art.25 limitează suma  sporurilor, compensațiilor, adaosurilor, primelor, premiilor și indemnizațiilor, inclusiv cele pentru hrană și vacanță, acordate cumulat pe total buget pentru fiecare ordonator de credite la maximum 30%. 

Această normă limitează capacitatea ordonatorilor principali de credite de a acorda salarii stimulative personalului medical și auxiliar implicat direct în tratarea pacienților Covid-19.

În acest sens, propunem ca pe perioada cuprinsă între 1 iulie 2020 și până la încetarea pandemiei, suma sporurilor, compensațiilor..... să se majoreze de la 30% la 35%.



	7. 
	Corecturile de tehnică legislativă vor fi facute de către Departamentul Legislativ.

